Tors perlemorvinge

Tors perlemorvinge (Boloria thore) er en sommerfugl som tilhører gruppen perlemorvinger (Argynnini) i den artsrike familien flikvinger (Nymphalidae). Den er oppkalt guden Tor, og er en av flere nordlige perlemorvinger som har fått navn etter norrøne guddommer.
Den er middels stor og ganske slank og kan skilles fra nærtstående arter på kroppsbygningen, på at forvingene er bredt avrundet i spissen, og på at de mørke flekkene ikke er svarte, men brunlige. Mønsteret på bakvingenes underside er lite markert, nærmest utvisket. Tors perlemorvinge flyr stort sett i høystaude-bjørkeskog med innslag av skogstorkenebb (Geranium sylvestris), som sommerfuglen gjerne besøker blomstene på. Den forekommer i Norge i bjørkebeltet fra Dovrefjell og nordover, vanligst i nord. Larven lever på fioler.

Referanser

Litteratur 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 Nettsiden Norges sommerfugler

Flikvinger
Sommerfugler formelt beskrevet i 1803
Dyr formelt beskrevet av Jacob Hübner